Meyer Foshaug

Meyer Nilsen Foshaug (født 15. juni 1868 i Målselv, død 6. juni 1955 i Oslo) var en norsk gårdbruker og stortingsmann fra Målselv i Troms.Vilhelm Haffner: Stortinget og statsrådet 1915–1945, bind 1, Oslo 1949, side 234–235.«Trist opptakt til 7. juni – Meyer Foshaug døde i går kveld», Arbeiderbladet 7. juni 1955. Foshaug var sammen med Jørg Berge, Alfred Eriksen og John Lind-Johansen de aller første stortingsrepresentantene for Arbeiderpartiet.

Liv og virke
Bakgrunn og lokalt virke
Foshaug ble født på gården Fosshaug i Målselv, som faren hans drev. 25 år gammel tok han over en tredjedel av farsgården og bygde eget gårdsbruk. Dette drev han fram til 1917, da han flyttet til eiendommen Bakkehaug.

Han var medlem av herredsstyret i Målselv fra 1902 til 1904 og deretter fra 1917. Han var ordfører fra 1926 til 1931 og viseordfører i 1945. Han hadde en rekke verv i kommunen og fylket.

Rikspolitiker
Foshaug representerte Tromsø amt på Stortinget 1903–1906, Senjen krets 1906–1918, Malangen krets 1919–1921 og Troms fylke 1922–1924 og 1928–1945. Valgperioden 1931–1933 var han 1. varamann, møtte deler av 1931- og hele 1932-sesjonen. Han var 1903–1909 medlem av gasje- og pensjonskomiteen, medlem 1910–1912 av, sekretær 1913–1924 og formann 1928–1930 i veikomiteen. 1934–1936 var han medlem av og 1937–1945 formann i vei- og jernbanekomiteen.

Bortsett fra perioden 1922–1924, da han representerte Norges Socialdemokratiske Arbeiderparti, var han stortingsrepresentant for Arbeiderpartiet.

 Bortgang 
Foshaug hadde vært en ivrig talsmann for at Norges skulle si opp unionen med Sverige, noe som skjedde i 1905. Da 50-årsjubileet for unionsoppløsningen skulle markeres i 1955, var han den ene av de to gjenlevende stortingsrepresentantene fra 1905Den andre var Sigval Bergesen., og var innbudt som en av hedersgjestene til markeringen. Han reiste til Oslo, men ble syk og døde dagen før jubileet skulle markeres. Bare få dager før hadde han vært til stede på en fest til hans ære i Bardu- og Målselvlaget i Oslo, som utnevnte ham til æresmedlem.«Meyer Foshaug hyldet av dølene i Oslo», Nordlys 6. juni 1955.

Han var året før blitt utnevnt til kommandør av St. Olavs orden.«Veteran overrakt kommandørkorset», Arbeiderbladet 10. januar 1955. Han hadde også 7. juni-medaljen og kong Haakon VIIs jubileumsmedalje.«Meyer Foshaug døde i natt», Bergens Arbeiderblad 7. juni 1955.

 Referanser 

 Kilder 
 Lindstøl, Tallak:Stortinget og Statsraadet 1814–1914. Kristiania, 1914

 Eksterne lenker 


Kategori:Stortingsrepresentanter for Troms
Kategori:Stortingsrepresentanter fra Ap
Kategori:Stortingsrepresentanter fra Norges Socialdemokratiske Arbeiderparti
Kategori:Stortingsrepresentanter 1904–1906
Kategori:Stortingsrepresentanter 1907–1909
Kategori:Stortingsrepresentanter 1910–1912
Kategori:Stortingsrepresentanter 1913–1915
Kategori:Stortingsrepresentanter 1916–1918
Kategori:Stortingsrepresentanter 1919–1921
Kategori:Stortingsrepresentanter 1922–1924
Kategori:Stortingsrepresentanter 1928–1930
Kategori:Stortingsrepresentanter 1931–1933
Kategori:Stortingsrepresentanter 1934–1936
Kategori:Stortingsrepresentanter 1937–1945
Kategori:Ordførere i Målselv
Kategori:Ap-ordførere i Troms
Kategori:Kommandører av St. Olavs Orden
Kategori:Norske bønder
Kategori:Personer fra Målselv kommune